মাত্র বছর খানেক আগে পার্বত্য চট্টগ্রামের পরিস্থিতি নিয়ে সরকারি তরফ থেকে কিছু উদ্বেগ-উৎকণ্ঠা প্রকাশ করা হয়েছিল। খোদ তথ্যমন্ত্রী বলেছিলেন, ‘পার্বত্য চট্টগ্রাম নিয়ে বিদেশীদের কোন এজেণ্ডা থাকতে পারে, তাদের ধর্ম ও কৃষ্টির সুরক্ষা দেয়া রাষ্ট্রের কর্তব্য।’ অর্থমন্ত্রী এবং আইনমন্ত্রীও এ ব্যাপারে মুখ খুলেছিলেন। আইনমন্ত্রী সেখানে কর্মরত এনজিও এবং খ্রিস্টান মিশনারিদের কার্যকলাপের যে চিত্র তুলে ধরেছেন তা যে কোন দেশপ্রেমিক মানুষকে চিন্তায় ফেলবে।